התחנה המרכזית של אילת

התחנה המרכזית של אילת היא מסוף האוטובוסים המרכזי של העיר, השוכן במרכז העיר בשדרות התמרים. בשל מיקומה הגאוגרפי המרוחק של אילת משאר חלקי ישראל, מהווה התחנה המרכזית צומת תחבורה חיוני המחבר את העיר הדרומית עם מרכז הארץ וצפונה. מדי יום יוצאים ממנה עשרות אוטובוסים בין-עירוניים, המשרתים מאות נוסעים, ביניהם חיילים רבים. בעונת הקיץ ובתקופת חגי ישראל פוקדים את התחנה עשרות אלפי תיירים. מבנה התחנה הישנה התחנה תוכננה ב-1968 על ידי האדריכל תאודור קיסלוב שהיה אחראי על פרויקטים רבים בעיר אילת. התחנה נחנכה בסמוך לשדרות התמרים ולמרכז רכטר באוגוסט 1974 והיא הוקמה על ידי חברת סולל בונה, עבור נצבא (ראשי תיבות של נכסי צאן ברזל אגד) שכיום נמצאת בבעלות פרטית וברשותה עדיין שטחים רבים המשמשים לצרכים ציבוריים כמו חניונים ומוסכים. היא ממוקמת על שטח של 16 דונם ובנוסף לאגד, פועלים בו מספר נוסף של שוכרים. התחנה המרכזית בנויה בעיקר מבטון חשוף שחלקו צבוע בצבעים צבעוניים כגון אדום, כחול וצהוב שעוזר לה להתמודד עם האקלים המדברי. בשלב השני של הפרויקט תוכנן להקים בניין משרדים וכיכר בקדמת הרחוב - תוכנית שלא יצאה מעולם לפועל. במרץ 2026 נסגרה התחנה הישנה ופעילות התחבורה הציבורית הועברה לתחנה החדשה אשר ממוקמת במבנה חדיש ומודרני. שירותי התחנה בתחנה המרכזית החדשה באילת יש כיום 10 רציפים ויוצאים ממנה קווי אוטובוס בין עירוניים לערים חדרה, ירושלים, באר שבע, ראשון לציון, חיפה ותל אביב-יפו. בנוסף יוצאים מן התחנה קווים אוטובוס עירוניים אשר מעניקים שירות בתוך העיר עצמה. כל קווי האוטובוס העוברים בתחנה (עירוניים ובינעירוניים) מופעלים על ידי אגד פרט לקווים 22 ו-23 המופעלים על ידי מועצה אזורית אילות. ניתן לשמור מקום בכל הקווים הבינעירוניים של אגד למעט קווים 30, 31 ו-50 הנוסעים לנמל התעופה. סטאר אילת ב-2024 נחשף כי קניון חדש עתיד לקום בתחנה המרכזית, בשם "סטאר אילת". הקניון יוקם בהשקעה של כמיליארד ש"ח ועתיד להיות הקניון הגדול ביותר הפועל באילת עם כ-30 דונם של שטחי מסחר. בנוסף, עתיד לקום במקום טרמינל נוסעים שיוכל לשרת עד כ-2 מיליון נוסעים בשנה וחניון תת-קרקעי עם כ-350 מקומות חנייה. בסוף מרץ 2026 נפתחה התחנה המרכזית החדשה ופעילות התחנה הישנה הועברה אליה. קישורים חיצוניים אילנית חיות, ‏בן-זקן ונניקשווילי רוכשים את התחנה המרכזית באילת ב-33 מיליון שקל, באתר גלובס, 23 באפריל 2009 אלי אלון, סיפורה של התחנה המרכזית באילת, באתר TheMarker‏, 18 בדצמבר 2017 יפעת ראובן, התחנה המרכזית באילת היא קפיצה בזמן לניינטיז, באתר TheMarker‏, 6 בינואר 2025 קווי אוטובוס באילת באתר אוטובוס קרוב הערות שוליים